ରାଜା ରାମକୃଷ୍ଣ ଛୋଟରାୟଙ୍କ ଲିଖିତ ପ୍ରହ୍ଲାଦ ନାଟକରେ ଅନେକ ଗୀତ ସଂଯୋଜିତ ହୋଇଛି । ପ୍ରତ୍ୟେକ ଗୀତର ରାଗ ଓ ତାଳ ନିର୍ଦ୍ଦେଶ କରାଯାଇଛି । ସଙ୍ଗୀତ ପଦ୍ଧତି ପୂରାପୂରି ଶାସ୍ତ୍ର ଆଧାରିତ । ଏହି ସଙ୍ଗୀତ ଲୋକସଙ୍ଗୀତ ପର୍ଯ୍ୟାୟଭୁକ୍ତ ନୁହେଁ । ଓଡ଼ିଶୀ ସଙ୍ଗୀତର ଶାସ୍ତ୍ରୀୟତାର ଉତ୍କୃଷ୍ଟ ପ୍ରମାଣ ହେଉଛି ଏହି ପ୍ରହ୍ଲାଦ ନାଟକର ଗୀତ । ବ୍ୟବହୃତ ରାଗଗୁଡ଼ିକ ହେଲା - ଭୈରବୀ, ଶ୍ରୀ, କଲ୍ୟାଣୀ, ସାବେରୀ, ଖମାଚ, ଝିଞ୍ଜୋଟି, ଆନନ୍ଦଭୈରବୀ, ପୁରୀକଲ୍ୟାଣୀ, ମାରୁଆ, ଶଙ୍କରାଭରଣ, ନାଦରାମକ୍ରିୟା, ସେହାନା, ନାଟା, ପାନ୍ତବରାଡ଼ି, ତୋଡ଼ି, ଘଣ୍ଟାରବ, କାମୋଦୀ, ସ୍ରୋଟ, ରେଗୁପ୍ତ, ଅପରୂପ, ସିନ୍ଧୁଖମାଚ, ଆରଭୀ, ବେହାଗ, ଯମୁନାକଲ୍ୟାଣୀ, କେଦାରଗୌଡ଼ା, ଦେଶୀ ଖମାଚ, ମୁଖାରୀ, ଦେଶ, ନବରୋଜ, ତୋଡ଼ି ପୁନ୍ନାଗ ଇତ୍ୟାଦି । ବ୍ୟବହୃତ ତାଳଗୁଡ଼ିକ ହେଲା - ଆଠ, ଏକ, ଆଦି ଓ ରୂପକ ।

ମଞ୍ଚ
ସଙ୍ଗୀତ
ଉପସ୍ଥାପନା
ନୃତ୍ୟ